സിർപ്പി ബാലസുബ്രമണ്യം

തമിഴ് കവി, സാഹിത്യ വിമർശകൻ, പണ്ഡിതൻ എന്നീ നിലകളിൽ പ്രശസ്തനാണ് സിർപ്പി ബാലസുബ്രമണ്യം (29 ജൂലൈ 1936). വിവർത്തനത്തിനും (ലളിതാംബിക അന്തർജ്ജനത്തിന്റെ അഗ്നിസാക്ഷി തമിഴിലാക്കി) കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരങ്ങൾ  ലഭിച്ചിട്ടുണ്ട്.
ജീവിതരേഖ
കോയമ്പത്തൂർ ജില്ലയിലെ ആത്തുപൊള്ളാച്ചി ഗ്രാമത്തിൽ ജനിച്ചു. തമിഴിൽ ബിരുദാനന്ദര ബിരുദവും ഡോക്ടറേറ്റും നേടി. ഭാരതിയാർ സർവകലാശാലയിൽ അദ്ധ്യാപകനായിരുന്നു. 1970 കളിൽ വാനമ്പാടി പ്രസ്ഥാനം എന്നറിയപ്പെട്ട തമിഴ് സാഹിത്യ മുന്നേറ്റത്തിന്റെ തുടക്കകാരനായിരുന്നു. വാനമ്പാടി, അന്നം വിടും ദൂത്  തുടങ്ങിയ ലിറ്റിൽ മാസികകളുടെ പത്രാധിപരായും പ്രവർത്തിച്ചു. പത്തോളം കാവ്യ സമാഹാരങ്ങളും വിമർശന ഗ്രന്ഥങ്ങളും പ്രസിദ്ധപ്പെടുത്തിയിട്ടുണ്ട്. 2003 ൽ ഒരു ഗ്രാമത്തു നദി എന്ന കാവ്യ സമാഹാരത്തിന് കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരം  ലഭിച്ചു.
2001 ൽ  ലളിതാംബിക അന്തർജ്ജനത്തിന്റെ അഗ്നിസാക്ഷി തമിഴിലാക്കിയതിന് വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്‌കാരം ലഭിച്ചിട്ടുണ്ട്. നിലവിൽ സാഹിത്യ അക്കാദമിയുടെ തമിവ് ഉപദേശക സമിതി കൺവീനറാണ്.Tamil Sahitya Akademi Awards 1955-2007  Sahitya Akademi Official website.
കൃതികൾ
കവിത
നിലവുപ്പൂ (1963) 
സിരിത്ത മുത്തുക്കൾ (1968)
സർപ്പ യാഗം (1976)
മൗനമയക്കങ്കൾ (1982)
സൂര്യനിഴൽ (1990)
രാഹു (1996)
മാർഗഴിപാവൈ (2010)
പൂജ്യങ്കളിൻ സങ്കിലി
ഭാരതി കൈതി എൺ 203

സാഹിത്യ വിമർശനം
ഇലക്കിയ ചിന്തനൈ (1989)
സുബ്രമണ്യഭാരതിയും വള്ളത്തോളും - ഒരു താരതമ്യ പഠനം
സിർപ്പിയിൻ കട്ടുരൈകൾ (1996)
രാമലിംഗ വള്ളലാറിൻ അരുട്പാ തിരട്ടു (2001)
പുരസ്കാരങ്ങൾ
ഭാരതിദാസൻ പുരസ്കാരം(1987)
തമിഴ്നാട് സർക്കാരിന്റെ പുരസ്കാരം
തമിഴ് സർവകലാശാല പുരസ്കാരം
കേന്ദ്ര സാഹിത്യ അക്കാദമി പുരസ്‌കാരം-വിവർത്തനം (2001)
കേന്ദ്ര സാഹിത്യ അക്കാദമി പുരസ്‌കാരം-കവിത(2003)

അവലംബം

പുറം കണ്ണികൾ
Sirpi, a poet with clear vision: Kalam

വർഗ്ഗം:1936-ൽ ജനിച്ചവർ
വർഗ്ഗം:ജൂലൈ 29-ന് ജനിച്ചവർ
വർഗ്ഗം:തമിഴ് കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തമിഴ് വിവർത്തകർ